text: फिल्म की कहानी गल्फ कंट्री से शुरू होती है जहां शमशेर सिंह (अनिल कपूर) अपने दो बच्चों संजना (डेजी शाह) और सूरज (साकिब सलीम) के साथ रहता है. साथ ही उसके हथियारों के बिजनेस को उसका सौतेला बेटा सिकंदर (सलमान खान ) भी देखता है. सिकंदर का करीबी यश (बॉबी देओल) है. कहानी में ट्विस्ट तब आता है जब राणा (फ्रेडी दारुवाला) की एंट्री होती है, जो शमशेर सिंह के बिजनेस को तबाह करना चाहता है. कहानी में जेसिका (जैकलीन फर्नांडीस) का भी अलग किरदार है. ड्रग्स, हथियार, चेस सीक्वेंस और इलाहाबाद से गल्फ कंट्री तक का सफर शमशेर सिंह कैसे तय करता है, उसके पीछे की वजहें क्या होती हैं और अंततः क्या होता है, इसे जानने के लिए आपको फिल्म देखनी पड़ेगी.